Cristina Gonzalez Romualdez

Hi Cristina González Romuáldez (natawo Mayo 1, 1970) nga an ngaran ginsusurat nga Cristina Gonzales usá nga kasanhi nga aktris nga nahimo nga polítko. Nagsirbe hiyá nga alkalde han Syudad han Tacloban tikang han 2016 kutub 2019.

Personal nga panginabuhì 
Anak nga babayi hiya han aktor nga hi José Mari Gonzáles. Mayda niya manghod nga bugto nga babayi nga hi Anna Margarita Gonzales, nga usá gihapon nga nagretiro nga aktris.

Hirá nga magbugto mga Espanyol ngan Britaniko nga katulinan ha kanan ira nanay katulinan.

Inasaw-an hi Cristina kan Alfred Romualdez nga amo an alkalde han Syudad han Tacloban tikang 2007 kutob 2016 ngan umangkon ni Imelda Marcos. Hi Cristina ngahaw nagsirbe nga konsehal han syudad tikang 2007 tubtob 2016. An mag-asawa mayda duha nga anak nga babaye.

Filmograpiya

Mga pelikula

Karera ha politika
Hi Cristina nagsirbe nga konsehal han Syudad han Tacloban tikang 2007 tubtob 2016.  Han Mayo 2016 nga pinili-ay, nagdaog hiya han pagkandidato hiya nga Alkalde han Tacloban.  Nahurar hiya ha puwesto han Hunyo 30, 2016. Hi Cristina amo an ikaduhá nga babaye nga nagin-Alkalde han Tacloban sunod kan Obdulia Cinco. Nagpadayon hiyá hin pagka-alkalde kutub han Hunyo 30, 2019. Waray hi Cristina kumanditato hin pagdalagan hin utro hin pagka-Alkalde han 2019. Sinmunod ha iya pagka-alkalde an iya bana nga hi Alfred Romualdez.

Mga kontrobersya 
Didâ han 2016 nga pini-ay han Pilipinas an anak nga babayi ni Cristina nga hi Sofia nga waray pa umabot hin pangidaron, nagpost ha Twitter nga diin iya gindudahan an pagkaangay ni Representante Leni Robredo ha pagka-sugbong-mangulo nga diin an iya post mayda pakaraot nga yakan. Dida hin post han iya Facebook, hi Romualdez nangaro hin pasaylo ngan siring niya diri hiya nauyon han mga pulong nga ginamit han iya anak nga hi Sofia dida han kontrobersyal nga post ha Twitter.

Mga tigaman

Mga pinanbasaran

Kitaa gihapon
Alfred Romualdez 
Obdulia Cinco
Alkalde han Tacloban

Mga natawo han 1970
Mga buhi nga tawo
Tacloban
Sinirangan nga Kabisay-an
Biyograpiya
Mga alkalde han Tacloban
Mga Waraynon nga politiko
Mga Tag-alog nga politiko